JohanHeinsen/ENO huggingface dataset:
Aarhuus Stifts-Tidende, 1827-05-05
Der mennes, at Lord Egerton torde maaskee være den originaleste af alle nulevende Millionairer. Som Beviis herpaa, anføres følgende af hans Særheder: Han gaaer aldrig mere ud end een Dag i et Par Støvler, som om Aftenen blive hensatte i Oplaget til Forgjængerne, der altsaa udgjøre et Slags Aar og Dagbog for ham. Hvad der endnu er sælsommere: han lader ogsaa sine Hunde bestøvle, og betaler for hvert Par Hundestøvler ligesaa meget som for sine egne. Sielden har noget Menneske den Lykke at spise ved hans Taffel, endskjøndt dette aldrig er under 13 Couverts. Gjæsterne, som her lade sig det smage vel, ere Lordens 11 Yndlingshunde. Enhver af dem sidder paa sin Lænestoel, med en Serviette om Halsen og en Tjener, i ærbødig Stilling bag ved sig. Gaaer Naturen en gang over Optugtelsen hos en af dem, saa forvises den i ud i Forgemakket, hvor den, indtil den yttrer oprigtig Anger, maae spise med Domestiquerne. Hvor dybt overtroiske Skikke ofte ere indgroede, derom vidner ogsaa et mærkværdigt Exempel, som sandt Sted ifjor i Juni Maaned, i et Sogn 7 Mile fra Perth, paa den østlige Brede af Tayfloden. Bønderne. antændte nemlig her et stort Baal, og drev deres Creaturer derigjennem, for at befrie dem fra en grasserende Sygdom.
Aarhuus Stifts-Tidende, 1827-05-05
Den nu saa mærkelige Georg Canning, er født 1770; han mistede allerede i Vuggen sin Fader, der var af en irlandsk Slægt, og bekjendt som liberal Skribent. Hans Farbroder, Kjøbmand i London, sørgede for hans Oplærelse i Catons Skole, hvor han allerede i sit 16de Aar var Medarbeider i et Ugeblad, hvori blandt andet hans Digt over Grækenlands Befrielse, blev førstegang trykt. For at vinde Ære og Penge forlod han Skribentlivet, lagde sig efter Advokaturen, og søgte Omgang med fornemme Skotekammerater, der kunde fremme hans Lykke. 23 Aar gammel blev han valgt til Parlaments lem for Flekken Newtown paa Øen Wigh, og holdt den 31te Januar 1794 sin første Parlamentstale. Ved Gravningen under Theemsen indtraf forleden det Uheld, at Floden, da Arbeiderne havde naaet det laveste Punct, strømmede ind over deres Hoveder. Man holdt sig imidlertid forskandset i Huset, og tilbragte saaledes flere Nætter i denne Blokade, indtil det lykkedes at komme over det farlige Sted.
Aarhuus Stifts-Tidende, 1827-05-05
I Havre føres en mærkelig Proces imod Præsident Boyer paa Hayti af en Advokat, ved Navn Blanchet, som kræver 150,000 Fr. for efter Bestilling at have forfattet en borgerlig Lovbog til Præsidenten, der nu ikke vil betale den forlangte Sum.
Aarhuus Stifts-Tidende, 1827-05-05
J Marseille har Retten dømt en Landmand til 3 Maaneders Fængsel som Religionsspotter. Han havde nemlig vovet at yttre den formastelige Tanke: at fordi de saakaldte Bodfærdige bære hvide Klæder, kunne deres Siele gjerne være kulsorte.
Aarhuus Stifts-Tidende, 1827-05-05
J Nottingham var nylig en Tig er sluppet udaf sit Buur og anrettede stor Ødelæggelse blandt Faarene, indtil det lykkedes syv behjertede Mænd at fælde den med Skydegeværer, og saaledes vinde den udlovede anseelige Præmie.
Aarhuus Stifts-Tidende, 1827-05-05
J en tydsk Journal anbefales følgende simple og hurtigtvirkende Middel mod Tandvine: Man tage to eller tre Priser fiintrevet eller skrabet Peberod(Merrettig), kommer det i en lille fiin Klud, og lægger det paa Pulsaaren af den høire eller venstre Arm, alt eftersom Smerten har sit Sæde i venstre eller høire Kindbakke, eller i de øverste Kiævebeen. Træffer det sig, at Smerten er paa eengang i begge Kindbakker, saa lægge man den revne Peberod paa begge Armenes Pulslaarer, og binde Kluden temmelig fast. Jeg forsikkrer, siger Jndsenderen, og Erfaring berettiger mig dertil, at Tandpinen hører op 5 a 6 Minuter efter at Peberoden begynder at trække. Naar det er skeet, tages Peberroden af, og efterlader da en rød Plet, ogsaa ofte naar Smerten var heftig, en lille Blære med klar al tynd Vædske, paa Stedet. Denne aabner man med en Naal, og lader den vandagtige Vædske løbe ud. Den røde Plet gaaer bort af sig selv.
Aarhuus Stifts-Tidende, 1827-05-05
J Norges Høiesteret er der sidste 4de April falden Dom i en Sag som har været under Behandling omtrent en halvsnees Aar og hvori henved 300 Personer i Bergens Omegn vare indviklede, angaaende ulovlig Omgang med bjerget Vraggods m.v. Kommissionsdommen blev afsagt i Aaret 1820. For Sagens utilbørlige Ophold for Høiesteret er Actor, Advocat Bjerregaard, tilkjendt en Mulct af 80 Spd., og i Sallarium 500 Spd., Procurator Klagenberg i Sallarium 300 Spd., Procurator A. Heiberg mulcteret for 20 Spd. og tillagt Sallarium af 200 Spd., Kommissarierne tilkiendt 1100 Spt. og Kommissions skriveren 250 Spd., som Alt, tilligemed en heel Deel mere, skal udredes af de Tiltalte, hvoraf desuden Adskillige ere blevne dømte til Arbeide i Bergens Tugthuus.
Aarhuus Stifts-Tidende, 1827-05-05
Aalborg, den 12de Mai. Nedbrydningen af den gamle Toldbodbygning er nu paabegyndt, for at de i sammes Sted kan opføres en ny, Staden værdigere Toldbod.
Aarhuus Stifts-Tidende, 1827-05-05
Nibe, den 26de April. Paa det herved Byen sidste Tirsdag holdte Marked, vare Priserne følgende: Rug, 5 Rbd.; Byg, 4 a 5 Rbd.; Havre, 2 a 3 Rbd. pr. Tønde. - Smør, 10 a 12 s. Pdt.; Oste, 5 a 6 s. Pdt.; Æg, 7 a 8 s. Snesen. - Slagtehøveder, 12 a 16 Rbd.; Malkekøer, 12 a 18 Rbd., pr. Styk Viborg, den 30te April. Hr. Stiftamtmand Ridder og D. M. Schønheyder, der var forreist til Kjøbenhavn, er sidste Onsdag kommen tilbage Svalen er kommen, der er sjeldent; thi for nogle Aar siden kom den ikke førend først i Junii. Rugen tegner godt - Vikker og Havre ere for næsten 12 Dage oppe her - endskjøndt den saaede Havre var fra 1825. - Man seer deraf: at Sædekorn, naar det er vel konserveret, ikke behøver at være af sidste Aars Avi Den 23de April inddrev paa Kollerup Strand er norsk Baad, uden levende Menneskers Medfølge, som man af Toldseddelen seer var bestemt til Nordstrand med nogle Fiel og Sparrer. To Liig laae opdrevne paa Stranden ved Siden af, som man formoder har været Skipperen og en Matros.
Aarhuus Stifts-Tidende, 1827-05-05
Ved Hornum Fleskum Herreders Ret var Peder, Jensen Borup og Mette Christophersdatter dømt til at miste Livet for begaaet dobbelt Hoer. Ved Landsoverretten er denne Dom bleven formildet til Fængse paa Vand og Brød hver i 4 Gange 5 Dage.
Aarhuus Stifts-Tidende, 1827-05-05
Passerede fra Aarhuus til Kallundborg. Cand. chir. Kier, Frøkenerne K. Bylow og Krohn, Jomfruerne Galschiøtt og Lange, N. Bylow, Færgeløbskasserer, Richard, Lieutn. v. Krey, Baron von Haxthausen, Canto Kabell, Stud. pharm. Jørgensen, Søelieutenant Tetens Grosserer Selmer, Frue Kammerraadinde Hansen, Proprietair Walløe.
Aarhuus Stifts-Tidende, 1827-05-05
Passerede fra Kallundborg til Aarhuus. Jfr. Bruun, Handelsmand N. Bom, Madame Birchedahl, Toldbetient Willumsen, Cand. paarm. Vett, Lieutn. von Kopp, Handelsbetient Sørensen, Forpagter Petersen, Silke= og Klædekræmmer Volqvart, Sognepræst Gyldendal, Snedkersv. Th. Schytte, Madame Stenderup, Avlsfuldmægtig Justesen, Bataillons-Chirurg Lumholdt, Studenterne P. Nielsen og H. Nielsen, Pastor Kirkebye, practiserende Læge Sveyer, Kammerraad Lykken, Cand. chirurg. Ravn, Handelsbet. Christensen, Stud. theol. Bechmann, Kbd. J. S. Fleischer, Major og Ridder v. Oppen.
Aarhuus Stifts-Tidende, 1827-05-05
Bekjendtgjørelser. Efter Reqvisition af Skifteretten i afgangne Capt. Müllers Boe, foretages offentlig Auction over den bemeldte Boe tilhørende Gaard her i Byen, beliggende paa det store Torv under No. 261. 1ste Gang, Torsdagen den 7de Juni 1827, 2den dito, dito den 21de dito, 3die dito, dito den 5te Juli, hver Dags Formiddag Kl. 10. Første og anden Auction afholdes paa Raadstuen men tredie Auction i Gaarden selv, der bestaar af: 6 Fag 2 Etage Huus til Torvet, 11 Fag 2 Etage Sidehuus, 6 Fag Baghuus til Rosensgade med Jndkjørsel, 4 Fag Vognskuur, Gaardsrum og Pompevand. Denne Bekjendtgjørelse skeer saavel til Liebhaveres som vedkommende Panthaveres Efterretning, i Overeensstemmelse med Placaten 22de April 1817. Aarhuus, den 5te Mai 1827. Fleischer, Auctionsdirecteur.
Aarhuus Stifts-Tidende, 1827-05-05
Efter Reqvisition fra Skifteforvalteren i Boet efter afdøde Capitain Müller, bliver over den, dette Boe tilhørende, Gaard, No. 21 paa Torvegaden her i Byen, med tilhørende Grund, afholdt 3de Auctioner, nemlig : 1ste Auction, Tirsdagen den 5te Juni d. A., 2den dito, dito den 19de dito, og 3die dito, dito den 3die Juli, hver Dags Eftermiddag Kl. 2. De tvende første Auctioner afholdes paa Randers Raadstue og den sidste i Gaarden selv. Denne Bekjendtgjørelse skeer tillige til Efterretning for Panthaverne, i Overeensstemmelse med Plac. af 22de April 1817. Randers, den 2den Mai 1827. Neckelmann.
Aarhuus Stifts-Tidende, 1827-05-05
Mandagen den 14de Mai førstk. og følgende Dage, bliver ved Auction paa Hovedgaarden Tyrrestrup i Woer Herred bortsolgt en betydelig Deel Løsøre og Effecter, afg. Cancelliesecretair Søltofts Stervboetilhørende, og bestaaende af: circa 2,500 Lod forarbeidet Sølv, 30 Lod Guld, Borde, Divaner, Sophaer og Stole, tildeels af Mahognie, Speile, Stueuhre, et Taffeluhr, 2 Mahogni=Kommoder, en betydelige Deel Kakkelovne, Senge og Sengeklæder, Dækketøi, Lagener og andet Linned, Porcellain og Steentøi, Tin, Kobber, Messing og Jernfang, Gevæhrer og Pistoler, Chatoller, Kister, Skabe, m.m., en Deel Bøger i forskjellige Sprog og Videnskaber, Heste, Køer, Faar, Sviin, Seletøier, en Vienervogn, 2 Postvogne og 9 andre Vogne, Slæder, Plouge og Harver, m.m. Auctionen begynder hver Dags Morgen, Kl. 9. Trykte Cataloger kunne erholdes 8te Dage før hos Kjøbmand Jacob Schmidt paa Vestergade i Aarhuus, hos Assessor Blichfeldt i Skanderborg, hos Justitsraad Hersleb i Weile, og hos undertegnede, imod Betaling af 1 Rbmk. Tegn for Stykket. Woer og Nim Herreders Contoir i Horsens, den 18de April 1827. Bernth.
Aarhuus Stifts-Tidende, 1827-05-05
Creditorerne i Stervboet efter afgangne Kiøbmand Hans Assendrup, indkaldes herved, i Overeensstemmelse med Plac. 26de Octbr. 1792, med 12 Ugers Varsel, til at anmelde og beviisliggjøre deres havende Krav i Boet for den competente Skifteret. Aarhuus Kiøbstæds Skifteret, den 5te Mai 1827. Fleischer. Schaarup, const.
Aarhuus Stifts-Tidende, 1827-05-05
Creditorerne i efternævnte Stervboer: 1) Efter Jfr. Anne Elisabeth Jensen. 2) Efter Jens Møllers Hustrue, Anne Johanne Hielmager. 3) Efter Mads Erichsens Enke, Anne Jochumsdatter, indkaldes herved, i Overeensstemmelse med Plac. 26de October 1792, med 12 Ugers Varsel, til at anmelde og beviisliggjøre deres havende Krav paa Boet for den competente Skifteret. Aarhuus Kiøbstæds Skifteret, den 5te Mai 1827. Fleischer. Schaarup, const. Bræstenbroe Kroe, i Nim Sogn, 2 Mile vesten for Horsens, paa Landeveien der fører efter Viborg, Skive, Holstebroe, o. s. v.,er underhaanden at faae tilkjøbs og kan af Kiøberen strax tages i Besiddelse. Forbi Kroeret løber ogsaa den mindre Landevei, der kommer fra Randers over Nye efter Weile og Foldingbroe, saa der alletider er megen Fart og god Næring. Til Kroeret er 1 Td. 3 Skpr. 1 Fdkr. Ager og EngsHartkorn, god Høeslet og fornøden Tørveskiær. Endeel af Kjøbesummen kan blive staaende i Eiendommen. Om Kjøbet sluttes Accordt med undertegnede Eier. Bræstenbroe, den 30te April 1827. Jens Skyum.
Aarhuus Stifts-Tidende, 1827-05-05
Udgives 3de Gange ugentlig af A. F. Elmquist. Den saakaldte Basballes Tømmergaard med derpaa forrige Aar opførte velindrettede Bygning, er underhaanden strax at faae tilkjøbs, samlet eller separeret, og i al Fald til Leie. Det Fornødne i begge Henseender afhandles med Procurator Hald. Med en af Callundborg Smakskippere, har jeg erholdt fra Aarhuus en Sæk med Blaaetræe, ledsaget at en Seddel, underskreven Mogens Henrichsen, med Anmodning at levere den til sin Eiermand Hr. Dyring. 1 1/2 Miil fra Callundborg; men da der ingen Mand; boer af dette Navn her i Nærheden, ligesom jeg heller ikke kan erindre eller veed at kjende fornævnte Mogens Henrichsen, saa vilde Eiermanden af bemeldte SækBlaaetræe, eller hvem der kan give Oplysning i denne Anledning, meddele mig samme, forinden 4 Ugers Forløb, for imod Betalingen af dette Avertissement at erholde den udleveret, da jeg ellers lader den bortsælge ved offentlig Auction. Callundborg, den 28de April 1827. P. Pedersen, Brændeviinsbrænder. Baand=Handel en gros bestaaende i Silke Flor= og Bomulds Modebaand; Atlaskes-Taftes Moiren-Fløiels Passsin=Frisolet=Lærreds Bomulds- og Uldne Baand, Lidser, vævede Kniplinger &c. ere at bekomme i det største Valg hos G. S. Warburg i Hamburg, erste Marktstrasse No. 96. Chinesiske, Engelske og Franske Bobinetter er nyelig arriveret, og sælges til de billigste Priser hos J. H. Sabroe junior. Et lille Klædeskab ønskes tilkjøbs for en billig Priis. Adressekontoiret anviser. Circa 250 Tønder Kul, brændt af Bøgetræe, er at bekomme fra 14tende til 24de Juni førstkommende hos Poul Poulsen i Jaungyde for 2 Rbmk. 4 s. pr. Tønde, og udleveres Kjøberen med 8te Top=Skjepper til Tønden. Circa 10 Favne godt Bøgebrænde kan ogsaa bekommes hos Samme.
Aarhuus Stifts-Tidende, 1827-05-05
En duelig Malersvend kan strax faae Arbeide hos Maler Almind i Skanderborg. Sammesteds modtages Straahatte til Omsyening og Blegning, saavel som al Slags Fruentimmer, Skrædersyening, m. m. Skipper O. Tandrup agter i næste Uge at afseile til Altona og Hamborg, medtager Stykgods og Passagerer. Tabeller til den indb. Underv, klistres paa godt Pap for 12 Rbd. et Sæt. For Fernisering tillige bliver Prisen 6 Rbd. mere. Tabellers Vaskning til forannævnte Brug foretages ligeledes af Johansen i Galthen Skole.
Aarhuus Stifts-Tidende, 1827-05-08
No. 63. Aar 1827. den 8de Mai. Tirsdagen. med Brevposterne Den til Forsendelse. privilegerede. Kongelig allernaadigst ststidende. JylAarhuus.
Aarhuus Stifts-Tidende, 1827-05-08
Nyheder fra Udlandet. Grækernes Frihedskamp. Søhelten Lord Cochrane er bleven udnævnt til Stord-Admiral over hele den græske Sømagt, og Admiral Miaulis havde faaet Ordre til at møde ham med sin Flaade i Hydrals Farvande.
Aarhuus Stifts-Tidende, 1827-05-08
Den pyrenæiske Halvøe. Der siges, at den spanske Hær ved Tajofloden har faaet en hemmelig Ordre: at holde sig rede til at sætte sig i Bevægelse, paa første Vink, og endeel Regimenter drage sig henad, den store Landevei til Badajoz (Grændsefæstning mod Portugal), hvorhos tillige Observationshæren uophørligt forstærkes. Alt tyder paa Krig, og Folk som ere bevandrede i Politiken, mene, at Regjeringen seer ikke ugjerne Urolighederne i Katalonien, for paa Grund deraf at kunne afvise andre Magters Forslag til nogle Jndskrænkninger i Enevælden. Ogsaa Geistligheden finder i Kataloniernes Oprør en Fremskyndelse til Krig, mod Portugal, da disse ved Munkene ophidsede Sværmere vilde ansee det for deres høieste Lykke, at vorde førte mod en Nabo, der staaer i Forbindelse med Kjættere. J Arragonien er Gjæringen næsten ligesaa stor som i Katalonien; overalt træffes væbnede Bønder som udraabe Karl den 5te til Spaniens Konge. Den franske Kommandant i Jaco har maattet forlange Forstærkning. da Oprørerne allerede havde drevet deres Forpøster frem under hans Fæstnings Mure.
Aarhuus Stifts-Tidende, 1827-05-08
Engelland. Ministeriets Medlemmer ere nu officielt udnævnte. Næst Canning bestaaer Ministeriet nu af derr. Robinson (som ved denne Leilighed er bleven adlet og gjort til Viscount Goodrich, Huskinson, Bexley, Palmerston, Hertugen af Portland, Lord Harrowby, Lord Dudley (bleven Statssecretair for Udenlandsdepartementet, som Granville i Paris gjorde sig Haab om), Hr. Wynn, LordLyndhurst (forhenv. Hr. Copley), Hr. Bourne(Statssecretair for det Indenrigske), dhrr. Scalet, Leach, Lamb og Mackintosh, samt Marqvis Anglesea til Overfelttøimester. - Den 25de April gik det Rygte over hele London, at Hertugen af Wellington havde duelleret med Hr. Canning. Det var i saa Fald den anden diplommatiske Duel som Canning havde havt, thi han duellerede ogsaa engang med Lord Castlereagh.) Aarsagen til disse Herrer Uvenskab. mennes at være den noget tvetydige Maade, hvorpaa Kongen har besvaret Wellingtons Ansøgning om Afsted: "Hs. Majestæt, hedder det: meddeler Hertugen sin Afsked for Overkommanden med samme Bedrøvelse, som han søgte den." En Vending, som rimeligviis er gaaet gjennem Cannings Pen, eller dog kommen fra hans Hoved.
Aarhuus Stifts-Tidende, 1827-05-08
Norge. J Voldens Præstegield paa Sønd møer tildrog sig den 5te April følgende: Foraarsaget af en stærk Regn udbrød om Morgenen i en Fjeldsideet Sneeskred af omtrent 4000 Alens Bredde, der samlede sig omsider til en svær Sneemasse, som faldt i Søen og drev Vandet paa den modsatte Side af Fjordbugten. til 24 Alen perpendiculair Høide og bortrev næsten alle Husene samt 18 Tømmernøster, og 35 Baade bleve sønderknuste. - J Aamodts Præstegield i Østerdalen, har Glommen Elv gjort stor Skade ved Jisgang; Jorderne ligge bedækkede af flere Alen høie Jisbjerge, og i mange Huse stod Vandet en halv Alen høit. - En i norsk Pige er ved Høiesteret bleven dømt til at arbeide i 8 Aar paa Fiskeværene i Nordlands Amt for 5te Gangs Leiermaal. Samme Ret har dømt en uconfirmeret Person, som har begaaet Leiermaal, til 2 Aars Tugthuusstraf.
Aarhuus Stifts-Tidende, 1827-05-08
Fædrelandet. Medens vi her i Danmark troe, at leve i den dybeste Fred med hele Verden, see vi af følgende Officielberetning i vor Statstidende, at et farligt Angreb, som kunde bleven blodigt, har truet en Deel af vore Landsmænd paa Afrikas fjerne Vestkyst, hvoraf her leveres et Udtog: Asianter Nationen rustede sig for at bekrige de danske og engelske allierede Negernationer, og alle de under dansk Territorium hørende Negerhøvdinger, paa to nær, vare beredvillige til at møde den fælleds Fjende. Den 1 engelske Gouverneur i Cap Const, Oberstl. Purdon, samlede 6 a 7000 Negere under James Fort, for at være de Danske behjelpelige. Hans Plan var at opstille den hele allierede Armee i Slagorden ved Frederiksberg, og der vente Fjenden, men de Danske vilde fremad, at modtage ham ovenfor deres Plantager; 11 a 12000 Md. rykkede altsaa frem og opslog deres Leir ligefor Asianteernes Øine. Slaget begyndte. Asianteerne gjennembrød Linien og trængte ind i Leiren; men Reserven rykkede frem, og de engelske Raketter gjorde betydeligt Nederlag. Desuagtet blev Seiren længe tvivlsom, da Negerhøvdingen Akotoh, Konge af Aqvambuch, med 2000 Mand havde omgaaet Assianterne, pludseligen faldt dem i Ryggen, bragte dem i Uorden og saarede deres Høvding, som kun blev frelst ved en Krigslist, idet han lod sine Folk bortkaste al deres Bagage, hvorover de Allierede styrtede sig med Begjerlighed, og hvorved han undkom. Jnden Solens Nedgang var den ærefuldeste Seier vundet. Fjendens Nederlag var betydeligt, thi over 10,000 Mand vare fangne og dræbte. De Allieredes Tab anslaaes til 800 Døde og 12 a 1300 Saarede, hvorimod de have gjort et betydeligt Bytte af Guld, Sølv og andre Kostbarheder. Blandt de Danskes Bytte var ogsaa den i 1824 faldne engelske General Mac Carthys Hoved, som af det danske Gouvernement blev overleveret Engellænderne. Jngen af Europæerne omkom i dette Slag, hverken af danske eller engelske Undersaatter."
Aarhuus Stifts-Tidende, 1827-05-08
Khvn. den 5te Mai. Den i Tirsdags herfra; til Vestindien afseilede Orlogsbrig St. Jan var et kommen længere end til Helsingøer, da baade den Øverst kommanderende, Capitainlieutn. Schultz, og den Næstkommanderende, Kammerjunker Lieutenant Bille, bleve syge. Ved Jilbud underrettet herom beordrede Admiralitetet Capitainlieutenant Thomsen at overtage Kommanden, til hvilken Ende han, efter faa Timers Forberedelse, i Torsdags Morges forlod Kjøbenhavn.
Aarhuus Stifts-Tidende, 1827-05-08
Det norske Dampskib hidkom allerede i Torsdags Formiddag Kl. 9 1/2, med 11 Reisende.
Aarhuus Stifts-Tidende, 1827-05-08
Den Negerhøvding, hvis Daad omtales i Statstidenden, skal, efter Forlydende, herfra sendes et Slagsværd af Sølv med betydningsfuld Jndskrift. Det skal sendes med en Guineafarer, som afgaaer i næste Maaned.
Aarhuus Stifts-Tidende, 1827-05-08
Paa den i Onsdags begyndte Løsøreauction efter Hs. Excelle. Statsminister Kaas sælges mange skjønne og kostbare Sager. For et Speil i Geheimeraadindens Kabinet gaves 45 Rbd. En Wienervogn, betaltes med 650 Rbd., en Reisevogn med over 500 Rbd., o. s. v.
Aarhuus Stifts-Tidende, 1827-05-08
Professor Lunds store Malerie: "Christendommens Jndførelse i Danmark, siges, foruden fire andre Stykker af samme Mester, bestemt til at pryde Hs. Majestæts store Cavallergemak paa Christiansborgs Slot. Udstillingen skal have indbragt circa 3000 Rbd.
Aarhuus Stifts-Tidende, 1827-05-08
Om kort Tid vil det store kongl. Billedgallerie paa Christiansborg blive aabnet, og, efter Forlydende, staae aabent en Dag om Ugen, uden Betaling. Det optager 12 store Sale oven over de for Hs. Majestæt Selv bestemte Gemakker. Et Katalog over Galleriet, ved Justitsraad Spengler, er trykt.
Aarhuus Stifts-Tidende, 1827-05-08
Mademoiselle Pohlmanns Concert i Onsdags gav rig Afvexling af skjønne Toner. Foruden Konstnerinden selv, som udførte tre Arier, to af Rossini og en af Mozart, og, understøttet af MadameBianchi=Kressner, en Duet, hørtes Fløitenisten, Hr. Kressner, Violinisterne Ebner, og den nys hidkomne Violoncellist Hr. Knoop, Concertmester hos Hertugen af Sachsen Meinungen. Uagtet den sjeldne Yndest, Konstnerinden under sit Ophold her forrige Gang havde vundet, vare adskillige Loger ubesatte i anden og tredie Etage. Mademoiselle Pohlmann kalder sig nu keiserlig russisk Sangerinde, og skal for en Tid være ansat ved den tydske Opera i Petersborg med en betydelig Lønning, Rygter siger 15 a 16000 Rubler saarlig. Med det ene af de to Selskaber som i Sommer ville give Forestillinger paa den kongl. Skueplads, i vil Madem. Pohlmann spille nogle Gjæsteroller, blandt andre nævnes: i Syngestykket: die Dorffangerinn, og Vaudevillen: der Schiffskapitain. Dette Selskabs Forestillinger begynder 5te Juni, og blive, som det hedder, hver Tirsdag og Fredag.
Aarhuus Stifts-Tidende, 1827-05-08
Forleden blev i Komedichuset greben en velklædt Tyv idet Øieblik han vilde gaae bort med en Andens Overkjole. Det skal være det 8de Tyverie der i Vinter. Den Ulykkelige er en aldrende Mand, som forhen har siddet i Næringsvei.
Aarhuus Stifts-Tidende, 1827-05-08
Hr. Pastor Michelsen har i Anledning af en Proselyts Daab udgivet en høistnødvendig og vigtig Advarsel mod uægte evangelisk Christendom."- Oberon, hvis Komposition var Webers sidste Arbeide, er i denne Tid bleven oversat af Ochlenschlæger.
Aarhuus Stifts-Tidende, 1827-05-08
Kornvarer vedblive at være flaue og næsten uden Afsætning. I Havnen tilbydes nu Hvede til 6 Rbd.; Rug 5 Rbd. 64 s.; Byg 5 Rbd.; Havre 4 Rbd. Ringe Qvaliteter skulle være solgte endnu lavere. Der mennes, at den af afdøde Statsminister Kaas, med saa megen Forkjærlighed og Omhu indrettede Bondegaard, Heslegaarden kaldet, ved Bernstorffs veien, med sine paa en egen Maade opdyrkede Jorder, af hvilke een Mark allene er beplantet med 1650 Frugttræer, og nylig solgtes til Papiirhandler Matthiesen, for 15000 Rbd., havde kostet sin forrige Eier mellem 80 og 90000 Rbd.
Aarhuus Stifts-Tidende, 1827-05-08
Forbryderen i Slagelse som druknede sine 4 Børn er Snedkermester Peder Nielsen, 47 Aar gammel. Børnene som han druknede vare: en Pige paa 9 Aar, og 3 Drenge, en paa 6 Aar, en paa 3 1/2 og en paa 1 Aar.
Aarhuus Stifts-Tidende, 1827-05-08
Ved Obductionsforretningen laae han selv Børnenes Liig ned i Kisten, kyssede dem, og glædede sig ved at see dem endnu engang.
Aarhuus Stifts-Tidende, 1827-05-08
Kours den 4de Mai, 228. Sp. 13 Mk. 11 s.